經數: 一六六八

經名: 釋摩訶衍論卷第二

頁數: 六一一

上      欄

分其理自明. 已說上轉門. 次說該攝安立

門. 諸識差別其數幾有. 何等契經中各說幾

種識. 頌曰

牟尼大覺尊    一代聖說中

總集有十種    各異說契經

謂一種爲始    十種而爲終

歸本等契經    分明顯說故

論曰. 凡集一代諸聖說中異說契經. 總有

十種. 謂從一種識乃至十種識. 云何爲

十種差別經. 一者立一種識總攝諸識. 此

中有四. 云何爲四. 一者立一切一心識總

攝諸識. 所謂以一心識遍於二種自在無

所不安立故. 一心法契經中作如是說.

爾時文殊師利承佛威神之力. 卽白佛言. 世

尊說幾種識. 體相如何. 當願爲我分別開

示. 爾時世尊告文殊言. 善哉善哉文殊師

利. 爲諸大衆當問此事. 諦聽諦聽善思念

之. 我當爲汝分別解說. 於是文殊白佛言.

善哉世尊願欲樂聞. 佛告文殊言. 我唯建

立一種識. 所餘之識非建立焉. 所以者何. 一

種識者多一一識. 此識有種種力. 能作一

切種種名字. 而唯一識終無餘法. 是故我說

建立一種識. 所餘之識非建立焉故. 二者

立阿梨耶識總攝諸識. 所謂以阿梨耶識.

具足障□義無障□義無所不攝故. 阿梨

耶識契經中作如是說. 爾時觀自在菩薩卽

白佛言. 世尊云何名爲通達總相識. 以何

義故名爲總相. 佛告觀自在菩薩言. 所

言通達總相識者. 卽是阿梨耶識. 此識有□

中      欄

事及非□事. 具一切法備一切法. 譬如大

海爲水波等作總相名. 以此義故名爲總

相故. 三者立未那識總攝諸識. 所謂以未

那識具足十一種義無所不攝故. 顯了契

經中作如是說. 種種心識雖有無量. 唯未

那轉無有餘法. 所以者何. 是未那識具足

十一義. 無所不作故. 四者立一意識總攝

諸識. 所謂以意識有七種轉變自在. 隨能

作其事故. 七化契經中作如是說. 譬如

幻師唯是一人. 以化術力變化七人. 愚人

見之謂有七人. 而智者見唯有一人無餘

七人. 意識幻師亦復如是. 唯是一識能作七

事. 凡夫見之謂有七事. 而覺者見唯有意

識無餘七事故. 是名建立同一種識四種

契經. 二者立二種識總攝諸識. 云何爲二.

一者阿梨耶識. 二者意識. 阿梨耶識者. 總擧

業轉現三識故. 意識者. 總擧七種轉識故.

楞伽契經中作如是說. 大慧廣說有八種

識. 略說有二種. 何等爲二. 一者了別識. 二

者分別事識. 乃至廣說故. 三者立三種識總

攝諸識. 云何爲三. 一者阿梨耶識. 二者未

那識. 三者意識. 阿梨耶識者. 總擧三相識

故. 未那識者. 直意根故. 意識者. 總擧六種

轉識故. 慈雲契經中作如是說. 復次敬首

廣說有十種識. 總說有三種識. 何者爲三.

一者細相性識. 二者根相性識. 三者分離相

性識. 乃至廣說故. 四者立四種識總攝諸

識. 云何爲四. 謂前三中加一心識故. 無相

契經中作如是說. 識法雖無量不出四種

下       欄

識. 云何爲四. 一者所依本一識. 二者能依持

藏識. 三者意持識. 四者遍分別識. 乃至廣說

故. 五者立五種識總攝諸識. 云何爲五. 謂

前四中加隨順遍轉識故. 大無量契經中作

如是說. 復次有識. 非彼識攝. 遍於彼彼

識. 所謂隨順遍轉識故. 六者立六種識總

攝諸識. 云何爲六. 所謂眼等五種別識. 及

第六意識故. 四聖諦契經中作如是說. 佛

告樹王. 我爲小根諸衆生故. 以密意趣作

如是唱. 但有六識無有餘識. 而實本意. 爲

欲令知六種識中具一切識. 於大衆中

作如是唱故. 七者立七種識總攝諸識. 云

何爲七. 謂前六中加未那識故. 法門契經

中作如是說. 復次文殊師利識法有七種.

云何爲七. 所謂六識身及未那識. 如是七識

或一時轉或前後轉. 復次第七識有殊勝力

故. 或時造作持藏之用. 或時造作分別之

依故. 八者立八種識總攝諸識. 云何爲八.

謂前七中加阿梨耶識故. 道智契經中作如

是說. 心王有八. 云何爲八. 一者眼識心王.

乃至八者異熟報識心王. 種種識法不出此

數故. 九者立九種識總攝諸識. 云何爲九.

謂前八中加唵摩羅識故. 金剛三昧契經中

作如是說. 爾時無住菩薩而白佛言. 尊者

以何利轉. 而轉衆生一切情識入唵摩羅.

佛言諸佛如來常以一覺. 而轉諸識入唵

摩羅故. 十者立十種識總攝諸識. 云何爲

十. 謂前九中加一切一心識故. 法門契經

中作如是說. 心量雖無量而不出十識. 乃

經數: 一六六八

經名: 釋摩訶衍論卷第二

頁數: 六一二

上      欄

至廣說故. 是名十種異說契經. 如是十種

於寶冊中云何該攝. 云何安立. 頌曰

於本論雖明    今更作重釋

將契經散文    屬斯論總言

論曰. 於本論中. 雖分明說. 而今爲鈍更作

重釋. 將契經文屬當論言. 所謂一心法契

經中. 總所建立一切一心識. 摩訶衍論一法

界攝. 義如前說. 阿梨耶識契經中. 總所建

立阿梨耶識. 摩訶衍論總阿梨耶攝. 所以者

何. 於本論中作如是說. 所謂不生不滅與

生滅和合. 非一非異名爲阿梨耶識. 此識有

二種義. 能攝一切法生一切法. 云何爲二.

一者覺義. 二者不覺義故. 顯了契經中. 總所

建立大未那識. 摩訶衍論總未那攝. 所以者

何. 於本論中作如是說. 復次生滅因緣者.

所謂衆生依心意意識轉故. 此義云何. 以

依阿梨耶識. 說有無明不覺而起. 能見能現

能取境界. 起念相續故說爲意. 此意復有

五種名. 云何爲五. 一者名爲業識. 謂無明

力不覺心動故. 二者名爲轉識. 依於動心

能見相故. 三者名爲現識. 所謂能現一切

境界. 猶如明鏡現於色像. 現識亦爾. 隨其

五塵對至. 卽現無有前後. 以一切時任運而

起常在前故. 四者名爲智識. 謂分別染淨

法故. 五者名爲相續識. 以念相應不斷故.

乃至廣說故. 七化契經中總所建立同一意

識. 摩訶衍論一分意識攝. 說相雖闕具密

意故. 於本論中作如是說. 復次言意識者.

卽此相續識. 依諸凡夫取著轉深. 計我我所

中       欄

種種妄執. 隨事攀緣分別六塵. 名爲意識. 乃

至廣說故. 如是如是彼彼諸經. 隨應當處

應如如配. 已說該攝安立門. 次說藏識剖

字門. 阿梨耶識名字差別其數幾有. 契經異

說其相云何. 何等字義屬何等處. 頌曰

有十阿梨耶    契經異說故

摩訶鍵□□    鍵阿尸伽羅

白白唵摩羅    黑白唵摩羅

□羅羅鍵摩    縛多提鍵摩

奢呵那鍵摩    婆阿叉尼羅

白白迦薩羅    黑白迦薩羅

如是十種識    摩訶衍論中

分明顯說故    隨應各配屬

論曰. 阿梨耶識總有十種. 所以者何. 於契

經中別別說故. 云何爲十. 一者名爲大攝

主阿梨耶識. 所謂卽是總相大識. 義如前

說. 二者名爲根本無明阿梨耶識. 所謂根本

無明別立. 以爲阿梨耶故. 十種妄想契經中

作如是說. 刹奢只多提王識. 直是妄法. 不

能了達一法界體. 一切染法阿梨耶識以

爲根本. 出生增長無斷絶時. 若無提王識.

黑品眷屬永無所依不能生長故. 此阿梨

耶識當何決擇攝. 於本論中作如是說. 所

言不覺義者. 謂不如實知眞如法一故. 不覺

心起而有其念. 乃至廣說故. 三者名爲淸淨

本覺阿梨耶識. 所謂自然本智別立. 以爲阿

梨耶故. 本覺契經中作如是說. 自體淨佛

阿梨耶識. 具足無漏圓滿功德. 常□淸淨

常□決定. 無受熏相無變異相. 智體不動

下     欄

具足白品. 是故名爲獨一淨識故. 此阿梨

耶識當何決擇攝. 於本論中作如是說. 復

次覺體相者有四種大義. 與虛空等猶如淨

鏡. 乃至廣說故. 四者名爲染淨本覺阿梨耶

識. 所謂不守自性陀羅尼智. 別立以爲阿梨

耶故. 本因緣起契經中作如是說. 爾時光

嚴童子卽白佛言. 尊者以何因緣故. 難入

未曾有會中作如是說. 隨他緣起陀羅尼

智名. 爲楞伽王識. 云何名爲楞伽王. 以之

爲喩示彼緣起陀羅尼智. 於是尊者告光

嚴童子言. 此楞伽王常在大海摩羅山中.

率十萬六千鬼神之衆以爲眷屬. 如是諸

眷屬皆乘化宮殿遊於諸刹. 皆悉承賴

彼楞伽王. 方得遊行. 所謂諸鬼神衆作如

是言. 我等神衆無有威德無有氣力. 於諸

所作無有其能. 如宜大王. 我等衆中與堪

能力. 彼楞伽王卽隨其時與殊勝力. 不相

捨離而共轉故. 謂楞伽王雖非分身. 而

能遍滿諸神衆中. 各各令得全身之量. 於

一切時於一切處共轉不離. 不守自性智

亦復如是. 能受一切無量無邊煩惱染法鬼

神衆熏. 不相捨離而俱轉故. 以此因緣故.

我難入會中作如是說. 隨轉覺智名爲楞

伽王識故. 此阿梨耶識當何決擇攝. 於本

論中作如是說. 自性淸淨心. 因無明風動.

心與無套. 俱無形相不相捨離. 乃至廣說故.

五者名爲業相業識阿梨耶識. 所謂根本業

相及與業識. 別立以爲阿梨耶故. 本性智契

經中作如是說. 阿梨耶識無能了作無所

經數: 一六六八

經名: 釋摩訶衍論卷第三

頁數: 六一三

上          欄

了作. 不可分析不可隔別. 唯由精動隱流

義故. 名爲鍵摩故. 此阿梨耶識當何決擇

攝. 於本論中作如是說. 復次依不覺故生

三種相. 與彼不生相應不離. 云何爲三. 一者

無明業相. 以依不覺故. 心動說名爲業. 覺則

不動. 動則有苦. 果不離因故. 六者名爲轉

相轉識阿梨耶厭. 所謂能見境界之相及與

轉識. 別立以爲阿梨耶故. 大無量契經中

作如是說. 阿梨耶識有見見轉無見見起故.

此阿梨耶識當何決擇攝. 於本論中作如

是說. 二者能見相. 以依動故能見. 不動則無

見故. 七者名爲現相現識阿梨耶識. 所謂境

界之相及與現識. 別立以爲阿梨耶故. 實際

契經中作如是說. 別異別異現前地轉. 相異

相異具足行轉. 是故名爲阿梨耶識. 復次此

阿梨耶識. 眞是異熟無記之法. 淨白相故或

名成就故. 此阿梨耶識當何決擇攝. 於本

論中作如是說. 三者境界相. 以依能見故.

境界妄現. 離見則無境界故. 八者名爲性眞

如理阿梨耶識. 所謂正智所證淸淨眞. 別

立以爲阿梨耶故. 諸法同體契經中作如

是說. 有識是識非識識攝. 所謂如如阿梨

耶識故. 此阿梨耶識當何決擇攝. 所謂淸淨

般若質境眞如攝故. 九者名爲淸淨始覺阿

梨耶識. 所謂本有淸白始覺般若. 別立以爲

阿梨耶故. 果圓滿契經中作如是說. 佛告

菩提樹王言. 自然始覺阿梨耶識. 當常不

離淸淨本覺. 淸淨本覺當常不離始覺淨

識. 隨是彼有. 隨彼是有. 或非同種或非

中    欄

異種故. 此阿梨耶識當何決擇攝. 於本論

中作如是說. 本覺義者對始覺說. 以始覺

者卽同本覺故. 十者名爲染淨始覺阿梨耶

識. 所謂隨緣始覺般若. 別立以爲阿梨耶

故. 果圓滿契經中作如是說. 復次樹王. 如

始覺淨識及白淨本覺. 說染淨始覺阿梨耶

識. 不守自性緣起本覺. 亦復如是故. 此阿梨

耶識當何決擇攝. 於本論中作如是說. 始

覺義者. 依本覺故而有不覺. 依不覺故說有

始覺. 又以覺心原故名究竟覺. 不覺心原故

非究竟覺. 乃至廣說故. 如是等義至自決

擇自當備演. 十種未那六種意識. 於後文

中隨次釋故. 今略而已. 已說藏識剖字門.

分相門. 次說總識攝生圓滿門. 此識有二

種義. 能攝一切法能生一切法. 云何爲

二. 一者覺義. 二者不覺義者. 而總顯示

本識殊勝圓滿相故. 此義云何. 所謂具足

二種圓滿故. 云何□二. 一者功德圓滿. 二

者過患圓滿. 功德圓滿者. 覺義字句. 能攝一

切無量無邊過於□沙不離不斷諸功德故.

能生一切無量無邊過於□沙不離不斷. 諸

功德故. 過患圓滿者. 不覺義字句. 能攝一

切無量無邊過於□沙若離若脫諸過患故.

能生一切無量無邊過於□沙若離若脫諸

過患故. 如是種種攝生熏習差別之相. 至

彼別相決擇分中. 分明顯示

釋摩訶衍論卷第二

下      欄

釋摩訶衍論卷第三

龍樹菩薩造

姚秦三藏筏提摩多奉    詔譯

已說總識攝生圓滿門. 次說總相剖分散說

門

本曰. 所言覺義者. 謂心體離念相. 離念

相者等虛空界. 無所不遍法界一相. 卽

是如來平等法身. 依此法身說名本覺. 何

以故本覺義者對始覺說. 以始覺者卽同

本覺.  始覺義者. 依本覺故而有不覺. 依不

覺故說有始覺. 又以覺心原故名究竟

覺. 不覺心原故非究竟覺

論曰. 於此文中卽有二門. 云何爲二. 一

者略說本覺安立門. 二者略說始覺安立門.

本覺門中卽有二門. 云何爲二. 一者淸淨本

覺門. 二者染淨本覺門. 始覺門中又有二門.

云何爲二. 一者淸淨始覺門. 四者染淨始覺

門. 云何名爲淸淨本覺. 本有法身從無始

來. 具足類滿過□沙德常明淨故. 云何名

爲染淨本覺. 自性淨心受無明熏. 流轉生

死無斷絶故. 云何名爲淸淨始覺. 無漏性

智出離一切無量無明. 不受一切無明熏

故. 云何名爲染淨始覺. 始覺般若受無明

熏不能離故. 如是諸覺皆智眷屬. 當證何

理以爲體分. 謂性眞如及虛空理. 如是二

理各有幾種. 各有二故. 云何名爲二種眞

如. 一者淸淨眞如. 二者染淨眞如. 虛空之理

經數: 一六六八

經名: 釋摩訶衍論卷第三

頁數: 六一四

上     欄

亦復如是. 云何名爲淸淨眞如. 二種淨覺所

證眞如. 離熏習故. 云何名爲染淨眞如. 二

種染淨覺所證眞如. 不離熏故. 虛空之理

亦復如是. 以何義故强名本覺. 字事差別

其相云何. 頌曰

本覺各有十    體雖同字事

各各差別故    謂根鏡等義

論曰. 本覺各十. 云何十本. 一者根字事本. 本

有法身能善□持一切功德. 譬如樹根能善

住持一切枝葉及花果等不壞失故. 二者

本字事本. 本有法身從無始來. 自然性有

不始起故. 三者遠字事本. 本有法身其有德

時. 重重久遠無分界故. 四者自字事本. 本

有法身我自成我. 非他成我故. 五者體字

事本. 本有法身爲諸枝德作依止故. 六者

性字事本. 本有法身不轉之義. 常建立故. 七

者住字事本. 本有法身住於無住無去來

故. 八者常字事本. 本有法身決定實際無流

轉故. 九者堅字事本. 本有法身遠離風相.

堅固不動若金剛故. 十者總字事本. 本有法

身廣大圓滿. 無所不遍爲通體故. 是名爲

十. 云何十覺. 一者鏡字事覺. 薩般若慧淸淨

明白無塵累故. 二者開字事覺. 薩般若慧通

遠顯了無障□故. 三者一字事覺. 薩般若慧

獨尊獨一無比量故. 四者離字事覺. 薩般若

慧自性解脫. 出離一切種種縛故. 五者滿字

事覺. 薩般若慧具足無量種種功德. 無所

少故. 六者照字事覺. 薩般若慧放大光明.

遍照一切無量境故. 七者察字事覺. 薩般若

中     欄

慧常□分明無迷亂故. 八者顯字事覺. 薩般

若慧淸淨體中淨品眷屬悉現前故. 九者知

字事覺. 薩般若慧於一切法無不窮故. 十

者覺字事覺. 薩般若慧所有功德唯有覺照.

無一一法而非覺故. 是名爲十. 如是十種

本覺字義. 唯依一種大性法身隨義異釋.

據其自體無別而已. 此中所二本覺中

當何本覺. 謂淸淨本覺. 非染淨本覺. 染淨

本覺字義差別其相云何. 頌曰

染淨本覺中    或各有十義

前說十事中    各有離性故

論曰. 此本覺中或各有十義. 所以者何. 前十

義中各有不守自性義故. 字事配屬依向應

知. 如是二覺同耶異耶. 非同同故非異異

故. 以此義故或同或異. 或非是同或非是

異. 是故皆是皆非而已. 以何義故强名始

覺. 字事差別其相云何. 頌曰

從無始已來    無有惑亂時

今日始初覺    故名爲始覺

論曰. 從無始來始覺般若. 無有惑亂時.

而無惑時今始初覺. 故名始覺. 如是始覺

前惑後覺卽非始覺. 而無惑時理常今常

智故. 名爲始覺. 如是始覺二始覺中當何

覺耶. 謂淸淨始覺非染淨始覺. 染淨始

覺字事差別其相云何. 頌曰

淸淨始覺智    不守自性故

而能受染熏    故名染淨覺

論曰. 淸淨始覺雖無惑時. 而不守自性故.

能受染熏. 隨緣流轉. 以義故. 是故名爲

下    欄

染淨始覺. 以何義故强名眞如. 字事差別

其相云何. 頌曰

性眞如理體    平等平等一

無有一多相    故名爲眞如

論曰. 性眞如理平等平等. 唯同一相. 亦無一

相亦無多相. 無一相故遠離同緣. 無多

相故遠離異緣. 以此義故名爲眞如. 如是

眞如二種淨智親所. 內證. 復次眞如各有十

義. 云何爲十眞. 一者根字事眞. 乃至第十總

字事眞. 如是十眞十種本義. 相應供有不相

捨離. 是故同名表示而已. 云何十如. 一者鏡

字事如. 乃至第十覺字事如. 如是十如十種

覺義. 相應俱有不相捨離. 是故同名表示而

已. 所以者何. 十種眞理. 本有法身有德故更.

十種如理. 薩般若慧有覺方便. 以此義故更

重言詞作如是示. 此中所說二眞如中當

何眞如. 謂淸淨眞如. 非染淨眞如. 染淨眞如

字事差別其相云何. 頌曰

淸淨眞如理    不守自性故

而能受染熏    名染淨眞如

論曰. 淸淨眞如從無始來. 平等平等自性淸

淨. 不生不滅亦無去來無住所. 而眞如

理性不守自性故隨緣動轉. 是故名爲染

淨眞如. 如是眞如二染淨智親所內證. 相應

俱有不相捨離. 如是等義. 觀前所說比類

應知. 以何義故强名虛空. 字事差別其相

云何. 頌曰

虛空有十義    體雖同義事

各各差別故    謂無□等義

經數: 一六六八

經名: 釋摩訶衍論卷第三

頁數: 六一五

上      欄

論曰. 性虛空理有十種義. 云何爲十. 一者

無障□義. 諸色法中無障□故二者周遍義.

無所不至故. 三者平等義. 無簡擇故. 四者

廣大義. 無分際故. 五者無相義. 絶色相故.

六者淸淨義. 無塵累故. 七者不動義. 無成

壞故. 八者有空義. 滅有量故. 九者空空義.

離空著故. 十者無得義. 不能執故. 是名爲

十. 如是十事義用差別. 若據其體無別而

已. 此虛空理二種淨智親所內證. 相應俱有

不相捨離. 二虛空中當何虛空. 謂淸淨虛

空非染淨虛空. 染淨虛空字事差別其相云

何. 頌曰

淸淨虛空理    不守自性故

而能受染熏    名染淨虛空

論曰. 淸淨虛空具足十德. 亦無染相亦無

淨相. 而虛空不守自性故. 能受染熏

隨緣流轉. 是故名爲染淨虛空. 能熏所熏

建立誹謗等種種門. 至廣說分其理具顯. 已

說字事門. 次說隨釋門. 所言覺義者者. 卽

是總句. 從此自下皆是別句. 總者通表一

切覺故. 別者各各差別說故. 就別句中先

說淸淨本覺淸淨始覺. 次說染淨本覺染淨

始覺. 如其次第說相可見. 謂心體離念相

者. 卽是淸淨本覺. 心謂卽是自性淸淨心. 體

謂卽是本有法身體. 如是心體卽名本覺. 離

念相者. 卽是顯示淸淨之義. 所謂遠離大無

明念故言離念. 遠離四種無常之相故言

離相. 過於□沙煩惱眷屬. 此五有爲以爲

根本. 是故擧本無. 示眷屬皆空. 離念相

中     欄

者者. 卽唱淸淨本覺人辭者卽人故. 等虛空

界無所不遍者. 如是覺者善證具足十種德

義虛空理故. 法界一相者. 如是覺者於所

證之眞如法界. 而共和合. 一味一相無差別

故. 卽是如來平等法身者. 善證二種勝妙之

理淸淨覺者. 卽是法身如來自性自體故. 依

此法身說名本覺者. 本有法身自性德中. 而

作歸依. 建立淸淨本覺稱. 故已說淸淨本

覺. 次說淸淨始覺. 何以故者. 卽請問辭. 謂

欲建立淸淨始覺作如是請. 問相云何. 謂

有衆生作如是難. 本有法身從本已來. 具

足無量性之功德. 常□明淨常□自在. 依此

義故名本覺者. 如是本覺於何時中. 何因

緣故. 具足一切無量功德名本覺耶. 若作

是說. 此本覺者有大智力. 能善斷除一切過

患. 具足圓滿諸功德者. 卽此本覺前惑後

覺. 非本覺明. 卽此功德斷已前隱斷已後

顯. 非自性明. 豈惑覺隱顯. 本有之義而得成

立. 若作是說常斷更不斷. 常具足更不具

足. 是故應有本斷本德者. 此義亦不成立.

無功德過故. 謂一切障. 從本斷訖更不待

斷. 一切功德. 從本具足更不待具足覺者.

卽是始覺非彼本覺. 是故般若波羅蜜中作

如是說. 若覺者是始覺. 若不覺者卽是無明.

若離此二者卽名爲本覺. 以何義故作如

是說. 本有法身自性德中. 而作歸依說名

本覺. 決言何以故. 本覺義者對始覺說者.

直決彼疑. 謂馬鳴師自通而言. 淸淨本覺. 從

本已來不生不滅. 非建立有非誹謗無. 或

下      欄

非過患. 或非功德. 言語道絶心行處滅. 而

有言說. 具足圓滿過於□沙無量性德名

本覺者. 當知從無始來. 而有淸淨始覺.

發大智力發大定力. 於一切時於一切處.

常□對治過於□沙無量無邊過患之海. 具

足圓滿過於□沙無殘無邊功德淨品. 對此

淸淨始覺者故. 立彼淸淨本覺之稱. 以始

覺者卽同本覺者. 作其所由. 謂以自然始

覺與彼本覺同故. 得對始覺示本覺故.

如是二覺熏習差別其相云何. 頌曰

淸淨本始覺    從無始已來

遠離一切染    湛明若虛空

是故此門中    無能熏染法

無所熏淨法    唯有自家德

論曰. 如是二覺無有能熏所熏差別. 唯有

自家眞實功德故. 此門中不應建立能熏

所熏. 若如是者於此門中有何熏義. 所謂

有熏. 染法淨法不相待成. 所謂卽是具足

轉熏. 此熏云何. 謂白白故. 三身本有契經

中作如是說. 本有本覺本有始覺. 唯有德

熏無患德熏. 唯有滿轉無分轉事故. 已

說淸淨始覺. 歡說離性二覺. 始覺義者依

本覺故而有不覺依不覺故說有始覺者.

通示二種離性本始. 謂依本覺故而有不覺

者. 卽是離性本覺. 依不覺故說 有始覺者. 卽

是離性始覺. 此義云何. 本覺般若不守自

性故. 善受染熏彼諸染法令得住止. 卽是

本覺離性之義. 始覺般若不守自性故. 依

諸染法如今方起被彼染□. 卽是始覺離性

經數:  一六六八

經名: 釋摩訶衍論卷第三

頁數: 六一六

上       欄

之義. 始覺般商能斷諸障證諸功德. 何故

說言始覺之智被染□耶. 於無過法. 立諸

過患. 斷除障. 故於無德法立諸功德. 證得

理故. 若爾始覺於何時中而得離妄. 極解

脫道時. 方得究竟離. 於彼時中到無念故.

滿分二事下當顯示

已說個說兩覺安立門. 次說廣說兩覺決擇

門

本曰 此義云何. 如凡夫人. 覺知前念起

惡. 故能止後念令其不起. 雖復名覺卽是

不覺故. 如二乘觀智初發意菩薩等. 覺於念

異念無異相. 以捨[&FFFF]#分別執著相. 故名相

似覺 如法身菩薩等. 覺於念住念無住相.

以離分別[&FFFF]#念相. 故名隨分覺如菩薩地

盡. 滿足方便一念相應. 覺心初起心無初

相. 以遠離微細念故. 得見心性心卽常

住. 名究竟覺. 是故修多羅說. 若有衆生

能觀無念者. 卽爲向佛地故. 又心起者.

無有初相可知. 而言知初相者. 卽謂無

念. 是故一切衆生不名爲覺. 以從本來念

念相續未曾離念故. 說無始無明. 若得無

念者. 則知心相生住異滅. 以無念等故. 而

實無殺始覺之異. 以四相俱時而有. 皆無

自立. 本來平等同一覺故

論曰. 卽是廣說始覺決擇分. 此文中有通門.

云何爲二. 一者建立四相門. 二[&FFFF]#建立隨覺

門. 四相門中卽有四種. 云何爲四. 一者[&FFFF]#重

過患四相. 二者微細過患四相. 三者無常功

德四相. 四者常住功德四相. [&FFFF]#四相者卽長

中       欄

時故. 細四相者卽短時故. 無常相者. 過患

相違始起德故. 常住相者. 過患相違德常住

有故. 隨覺門中卽有二門. 云何爲二. 一者

滿覺門. 二者分覺門. 滿覺門者. 明一覺故.

分覺門者. 二具足顯示覺不覺故. 云何名爲

長時四相. 從十信位乃至極解脫道時. 方

究竟離故. 云何名爲短時四相. 因緣有法不

過一刹那故. 云何名爲始起四相. 起滅滅

滅起異異異. 起住德住起生德生. 是故說

言始起四相. □過患故名爲功德. 今始起

故名爲無常. 云何名爲常住四相. 今始起德

本來有故. 云何名爲一種覺耶. 覺與不覺

無有二故. 云何名爲覺不覺. 覺或受染熏.

或不受故. 如其次第說相可觀. 此中四相

有二次第. 云何爲二. 一者前後次第. 二者

俱有次第. 前後者. 彼無時中前後差別故.

俱有者. 彼有時中前後一時故. 彼無時者. 據

斷時故. 彼有時者. 據亂時故. 俱有次第

其相云何. 頌曰

生住異滅相    如是四種相

一時卽前後    非漸次轉得

一時故俱有    前後故次第

俱故成一相    別故成四相

論曰. 俱有次第四相者. 一者生相. 二者住相.

三者異相. 四者滅相. 如是四相或是一時. 或

是前後. 以何義故名爲一時. 由得同故.

以何義故名前後. [&FFFF]#細別故. 非漸次轉

得者. 別爲顯示一時義故. 以何義故名爲

俱有. 由一時故. 以何義故名爲次第. 由

下     欄

前後故. 如是四相俱有故一. [&FFFF]#細故四. 此

中一時當何時耶. 根本無明熏眞心時.

於此時中俱起四相. 不知不覺一切諸法

眞實之性周遍. 建立過於□沙無量煩惱. 而

能隱覆自性淨心還原無日. 是故名爲俱

有四相. 何故西生乃至名滅. 字義差別其相

云何. 頌曰

大無明住地    熏本覺時中

生三種細相    故名爲生相

論曰. 根本無明熏本覺時生三種相. 故名

生相. 云何爲三. 一者獨力業相. 二者獨力隨

相. 三者俱合動相. 獨力業相者. 非取無明

之體. 取無明之業故. 獨力隨相者. 非取本

覺之體. 取本覺之用故. 俱合動相者. 取和

合動相故. 總擧此三故名生相. 生相之

稱立初生故. 住相字義其相云何. 頌曰

住相有四種    轉相與現相

智相及相續    是名爲四種

論曰. 住相有四. 云何爲四. 一者轉相. 二者

現相. 三者智相. 四者相續相. 是名爲四. 如

是四相. 以何義故說名爲住. 此中住義隨

應差別. 所謂若據轉相說其住相. 而能住

持心識熏習故名爲住相. 若據現相說其

住相. 而能住持色相熏習故名住相. 若據

智相說其住相. 而能住持六種漸次分別智

相應染故名爲住相. 若據相續相說其住

相. 而能住持分別事識連續染汚. 故名住

相. 卽是細分非[&FFFF]#分故. 異相字義其相云

何. 頌曰

經數: 一六六八

經名: 釋摩訶衍論卷第三

頁數: 六一七

上      欄

異相有二種    執取計名字

如是二種相    直是人執品

論曰. 異相有二. 云何爲二. 一者執取相. 二

者計名字相. 如是二相直人執品. 如是二

相以何義故名爲異相. 若據執取說其異

相. 能緣一切無量別相. 隨其諸相. [&FFFF]#分別識

而能執著. 異自成異故名異相. 若據名字

說其異相. 隨相立名. 依其名字而起著.

故名爲異相. 滅相字義其相云何. 頌曰

滅相有二種    起業及果報

破壞前異心    令受苦名滅

論曰. 滅相有二. 云何爲二. 一者起業相. 二

者業繫苦相. 如是二相壞前異位令受苦

輪. 故名滅相. 復次受苦輪時. 能滅一切無

量善品. 故名滅相. 復次發起業時. 佛性善

根漸漸損滅. 故名滅相. 已說俱有. 次說前

後. 其相云何. 頌曰

滅異住生相    如是四種相

隨智力劣勝    有增減不同

論曰. 前後次第者. 一者滅相. 二者異相. 三者

住相. 四者生相. 如是四相隨的慧量增減

不同. 此義云何. 以信位入闕一具三. 三賢

位入闕二具二. 於十地中第九地中闕三

具一. 第十地中闕[&FFFF]#一分具細一分. 如來

地中四相都無究竟淸淨. 是故說言增減不

同

已說建立門. 次說隨釋門. 依彼四相明覺

差別卽有五位. 云何爲五. 一者十信位. 二

者三賢位. 三者九地位. 四者因滿位. 五者果

中      欄

滿位. 前四位中各有四事. 云何爲四. 一者

趣向行者. 二者修行因相. 三者行因果相. 四

者熏離俱相. 第五位中唯有三事. 云何爲三.

一者能圓滿者. 二者對治行相. 三者滿究竟

相. 如其次第說相應觀. 第一位言如凡夫

人者. 卽是趣向行者. 位在十信. 未得不退

名爲凡夫. 已出邪定名爲覺者. 覺知前念

起惡者. 卽是顯示修行因相. 謂未得入十

信已前. 二種滅相是大過患不知不覺. 具

造種種一切惡業. 遍受一切無量苦果. 常□

輪容五趣四生無休息時. 而今以承知識

妙緣聖說淨則. 而能得入十信位中. 覺諸

惡業是極過失. 知諸苦果是實無樂故. 言

覺知前念起惡. 卽是顯示覺滅相義. 故能

止後念令其不起者. 卽是顯示行因果相

謂此位中始起治道. 氣力極弱故名爲故. 發

心已去發起治道轉自在故. 復次前不覺

知常起惡業. 今覺知故有□愧心不作惡

業. 滅相之穢止息不起. 雖復名覺卽是不

覺故者. 卽是顯示熏離俱相. 所謂覺知滅

相之法實是過患. 彼滅相品不作滅事. 故

言熏離. 彼滅相品. 無始已來體性淸淨實是

功德不知不覺. 故言熏俱. 此中字句遠流

應至於第十地. 復次顯示覺與不覺. 互

相卽通是一味故. 第二位言如二乘觀智初

發意菩薩等者. 卽是趣向行者. 位在三賢.

於此位中入空無漏. 成就自在無所疑畏.

故將二乘同於菩薩總明而已. 復次顯示

一切二乘. 皆悉修行菩薩之道. 證入自在大

下    欄

覺地之海故. 覺於念異者. 卽是顯示修行因

相. 謂二種異相互相與力. 而能執取境界

之相. 發起愛著尋心名字. 分別言相故.

是故無厭我我所轉盛攀緣思慮更增終日

無息. 而今發起入空般若. 建立方便法空

現前. 覺知本覺淨心爲無明眠. 夢於異相

起一切障. 分分漸漸與遠離智而共相應.

從彼夢念得於覺悟. 是撤說言覺於念異.

念無異相者. 卽是顯示行因果相. 謂始覺正

念中. 二種異相無所有故. 以捨[&FFFF]#分別執著

相者. 卽是顯示無異相緣. 所謂意識有二

分別. 而能分別一切諸法. 云何爲二. 一者

[&FFFF]#分別. 二者細分別. [&FFFF]#者起貪瞋等. 能善

分別違順境故. 細者法執分別. □流注故.

今所遠離彼[&FFFF]#分別. 非細分別. 細分別者

而喜離故. 故名相似覺者. 卽是結前. 幷[&FFFF]#

顯示熏離俱相. 此中相似義卽有二種. 云何

爲二. 一者異類相似. 二者同類相似. 異類相

似者. 二乘相似同類相似者. 菩薩相似. 二乘

入空形三賢空作相似義. 三賢菩薩方便法

空. 形淨心地作相似義. 是故總言相似覺

焉. 第三位言如法身菩薩等者. 卽是趣向行

者. 位在九地. 九地菩薩眞如法界以爲自

身. 般若實智以爲自心. 垢累已出縛障悉斷.

淸淨明白無□自在. 是故名爲法身菩薩. 覺

於念住者. 卽是顯示修行因相. 謂四種住相

於一切時. 而能發起法執分別. 離性本覺能

令睡眠. 本覺之心夢於住相. 不能覺曉狂

亂而住. 今發始覺般若之日. 照迷亂住相之

經數: 一六六八

經名: 釋摩訶衍論卷第三

頁數: 六一八

上      欄

闇. 始覺正智無分別性. 迷亂住相有分別

性. 有無覺亂極相違故. 不能俱行. 如是道

理分明現前. 是故說言覺於念住. 念無住相

者. 卽是顯示門因果相. 以離分別[&FFFF]#念相者.

卽是顯示無住相緣. 謂四種住相形於彼生

相極[&FFFF]#現故. 恐生住際互相雜亂. 作如是

說止思應觀. 如是四種迷如住相. 如其次

第. 於極喜地過三有地寂滅淨地善慧地

中. 各離一相. 故名隨分覺者. 卽是結前. 幷

[&FFFF]#顯示熏離俱相. 生相細念未出離故.

第四位言如菩薩地盡者. 卽是趣向行者.

此字句中自有二人. 云何爲二. 一者因圓滿

者. 二者果圓滿者. 因圓滿者. 學地盡故. 果圓

滿者. 無學之果滿究竟故初人對治俱合動

相. 後人對治獨力業相及大無明. 獨力隨相

非斷法故. 無對治道. 自此已下顯示二種

圓滿者焉. 滿足方便一念相應者. 卽是顯示

因圓滿者. 謂此位中卽有二種金剛□定. 云

何爲二. 一者方便金剛. 二者正體金剛無垢

行者二種金剛喩三摩提以爲自體. 是故擧

道而標彼人. 覺心初起心智相者. 卽是

顯示果圓滿者. 大圓鏡智分明現前. 無所

不通無所不窮. 法界一體無有與等. 獨

力業相根本無明不能自有. 平等虛空一

相無相. 無初念故. 以遠離微細念故得

見心性心卽宗住名究竟覺者. 卽是顯示

始覺般若圓滿之相. 而得到於無生覺故.

是故修多羅說若有衆生能觀無念者卽

爲向佛地故者. 卽是引經贊自所說. 如是

中      欄

經文爲證何義. 證佛果故. 云何證耶. 謂佛

果中證成遠離二種念故. 云何爲二. 一者

大無明念. 二者細業相念. 如是二念極解脫

道一時相□不能俱行. 是故說言佛果無

念. 若無妄念當有何念. 謂正念故. 云何名

正念. 十德相應故. 云何爲十. 一者出離功

德. 遠離一切諸難處故. 二者同體功德. 一

切染法歸於自故. 三者常住功德. 遠離始

有之過失故. 四者一味功德. 圓滿始覺常

本覺故. 五者俱離功德. 遠離一切染淨法

故. 六者還轉功德. 周遍誕生於諸趣故. 七

者無住功德. 於一切處無在處故. 八者修

行功德. 爲諸衆生修萬行故. 九者圓滿功

德. 爲諸衆生成覺道故. 十者虛空功德. 如

前所說種種功德. 從本已來自性皆空無

所有故. 是名爲十. 如是十德與極解脫初

刹那中. 俱行俱起無有前後. 一時俱轉是

名正念. 所引經文不出此義. 應審觀察. 又

心起者無有初相可知而言知初相者卽

謂無念者. 卽是除疑令生勝解. 謂有衆生

作如是疑. 極解脫道會本覺時微細初生.

知得有耶知得無耶. 若知有者. 極解脫道

當非無念. 所以者何. 知有初念有初念

故. 若知無者. 極解脫道當不能有. 所以者

何. 旣無初念. 待何念無立解脫道有. 如

是疑故. 今自通言. 所知之相從本已來自

性空無. 能知之智從本已來無有起時. 旣

無所覺之相. 亦無能覺之智. 豈可得言有

細初相智慧可. 而有言說知初相者. 卽

下      欄

是顯示無念道理. 所以者何. 法性之理. 雖

無所知之初起相. 亦無能知之始覺智. 而能

通達無所知相無能知智. 無所有覺都非

空無. 是故今且衣此道理. 作如是說知初

相耳. 是故一切衆生不名爲覺以從本來

念念相續未曾離念故說無始無明者. 卽

是成立上無念義. 謂金剛已還一切衆生.

獨力業相大無明念未出離故. 卽是顯示一

切衆生皆是有念名爲衆生. 一切諸佛皆得

無念名爲佛故. 自此已下顯示始覺境界

周遍圓滿. 謂大覺者已到彼岸. 遍知一切無

量衆生. 一心流轉作四相故. 如本. 若得無

念者卽□心相生住異滅故. 以何義故如

是知耶. 得自無念時. 一切諸衆生平等得

故. 如本以無念等故故. 以何義故. 唯一行

者得無念時. 一切衆生悉得無念. 一一衆生

皆悉各各有本覺故. 此義云何. 謂一行者始

覺圓滿同本覺時. 遍同一切無量衆生本覺

心中. 非自本覺. 所以者何. 自性本覺遍衆

生界. 無所不至故. 淸淨覺者得無念時. 一

切衆生皆得無念者. 淸淨覺者斷無明. 時

一切衆生亦可斷耶. 若爾何過. 若始覺者

斷無明時. 一切衆生皆得斷者. 何故上言

金剛已還一切衆生. 獨力業相大無明念. 未

出離故不名爲覺. 若諸衆生無始無明未

得出離. 而與諸佛同得無念者. 無念等

義. 唯有言說無有實義. 豈可得言一切衆

生皆有本覺亦有始覺. 決斷此難卽有二

門. 云何爲二. 一者自宗決斷. 二者望別決

經數: 一六六八

經名: 釋摩訶衍論卷第三

頁數: 六一九

上      欄

斷. 自宗決斷者. 此論正宗. 爲欲顯示一切

衆生. 同一相續無差別故. 是故可得一修

行者無始無明究竟斷時. 一切衆生亦同斷

盡. 一修行者滿始覺時. 一切衆生亦同得

滿. 是撤三身本有契經中作如是說. 爾時

世尊告文殊師利言. 我由二等而成正

覺. 云何爲二. 一者斷等. 二者得等. 言斷等

者. 我極解脫道初發起時. 一切衆生所有無

量無始無明. 一時究竟頓決斷故. 言得等

者. 我初成道滿始覺時. 一切衆生皆滿足

故. 是名二等故. 望別決斷者. 擧圓滿者望

衆生界. 無一一法而非淸淨. 擧諸衆生望

無上尊. 入無明藏無所覺知. 皆悉淸淨無

所障□. 無念等義而得成立. 入無明藏無

所覺知. 上所說文無相違過. 擧此一隅應

廣觀察. 自此已下融諸始覺令同本覺謂

五十一分滿始覺. 實無轉勝漸次之異. 亦無

究竟圓滿之極. 所以者何. 一切始覺四相俱

時. 而得住止皆無自立. 從本已來一味

等自性圓滿. 契同無二一相覺故. 如本而實

無有始覺之異以四相俱時而有皆無自立

本來平等同一覺故故. 大總持契經中作如

是說. 悟滅相品始覺般若. 有滅相位中而

共俱時有. 無滅時中始覺隨無. 悟異相品

始覺般若. 有異相位中而共俱時有. 無異

時中始覺隨無. 悟住相品始覺般若. 有住

相位中而共俱時有. 無住時中始覺隨無.

悟生相品始覺般若. 有生相位中而共俱

時有. 無生時中始覺隨無. 所以者何. 一切始

中      欄

覺不能自起. 當待染法方得而起. 一切染

法不能自滅. 當待智力方得滅盡. 廣說乃

至從本已來. 一切染法自體空無. 而始覺者

本無處中作有之解. 俱時而轉不名正故

已說廣說始覺決擇分. 次說廣說本覺決擇

分

本曰. 復次本覺隨染分別生二種相. 與彼

本覺不相捨離. 云何爲二. 一者智淨相. 二

者不思議業相. 智淨相者. 謂依法力熏習如

實修行滿足方便故. 破和合識相滅相續

心相. 顯現法身動□淨故. 此義云何. 以一

切心識之相皆是無明. 無明之相離覺

性. 非可壞非不可壞. 如大海水因風波

動. 水相風相不相捨離. 而水非動性. 若風

止滅動相卽滅濕性不壞. 如是衆生自性淸

淨心. 因無明風動. 心與無明俱無形

相不相捨離. 而心非動性. 若無明滅相續

則滅. 智性不壞故. 不思議業相者. 以依智

淨. 能作一切勝妙境界. 所謂無量功德之

相常無所絶. 隨衆生根自然應. 種種而

現得利益故

論曰. 卽是廣說隨染本覺決擇分. 於此文中

卽有二門. 云何爲二. 一者本有性智淸淨

門. 二者業用自在無□門. 第一門中卽有二

門. 云何爲二. 一者不守自性緣門. 二者對

治一切業障門. 第二門中復有二門. 云何爲

二. 一者隨順機根契當門. 二者不動本性常

寂門. 如是四門隨釋應配. 本覺隨染者卽

是簡句. 簡異淸淨本覺智故. 此句爲欲顯

下    欄

示何義. 謂爲顯示受熏義故. 直唱本覺受

無明熏不守自性. 隨緣無□俱時轉故.

是故名爲本覺隨染. 卽此字句從所隨染立

名而已. 自此已下直顯能隨本覺體相. 分別

生二種相與彼本覺不相捨離云何爲二.

一[&FFFF]#智淨相. 二者不思議業相者如是二種

殊勝之相. 與彼隨染本覺性智. 俱行俱轉不

相捨離故. 如是本覺智淨行相其相云何.

頌曰

破滅一切障    顯現法性身

實智淸淨故    名爲智淨相

論曰. 斷一切惡修一切善. 具足功德圓滿

智慧. 莊嚴法身名智淨相. 斷一切障當

須何力. 須滿足力. 滿足力者其數幾有.

有二種故. 云何爲二. 一者法力熏習滿足方

便力. 二者如實修行滿足方便力. 如是二種

方便之力. 從無始來自然常住不始而起.

如是二中. 依法力熏習滿足方便力故. 破

根本無明及獨力業相. 依如實修行滿足方

便力故. 滅俱合業相能見相及與現相分別

智相幷相續相. 破根本無明獨力業相故. 自

性身體分明現前. 滅俱合相等相續故. 般若

實智淳淨明白. 如本智淨相者謂依法力熏

習如實修行滿足方便故. 破和合識相滅

相續心相顯現法身智□淨故故. 何故三賢

及十信位略不顯示. 比來次第分明顯故.

何故今此門中. 最初對治根本無明. 乃至

最談對治滅相. 爲欲簡異始覺般若悟次

第故. 何故始覺背凡向聖. 上上去去爲次

經數: 一六六八

經名: 釋摩訶衍論卷第三

頁數: 六二○

上    欄

第轉. 隨染本覺背聖向凡. 下下來來爲次

第轉. 以法爾故. 如是二轉當一時耶當前

後耶. 決定一時卽無前後. 如是等義何契

經中明了顯說. 謂證說經. 彼契經中如何說

耶. 謂彼證說契經中作如是說. 爾時陀羅尼

菩薩發十千問問於如來. 於是如來卽作

十萬決疑難答開菩薩問. 如其次第答彼

問已卽告陀羅尼菩薩言. 何故仁者. 一事

不問須問餘事. 加宜佛子更問開發. 爲自

他利問於如來. 爾時陀羅尼菩薩. 卽承佛

威神而白佛言. 世尊何因緣故. 於大衆中

唱如是言

諦聽諸佛子    我從具縛凡

具經一切地    圓滿行因海

莊嚴大覺果    我從淸淨地

具經一切地    將一切萬行

得第一信位   入無明藏海

如是二大事    一時非前後

我及一切諸大衆海. 皆悉懷疑無解脫時. 如

宜世尊爲諸佛子. 種種方便隨宜開示. 爾時

世尊告總持言. 諦聽諦聽善思念之. 我當

爲汝略說其要. 善男子此二大事顯非二種

般若覺智. 云何爲二. 一者始覺般若. 二者本

覺般若. 善男子始覺般若者. 從具縛地漸

漸出離. 乃至金剛圓類因行發究竟道. 頓

斷根本無明住地. 覺日圓照無所不遍. 是

故名爲始覺般若. 善男子本覺般若者. 從淸

淨性漸漸遠離. 乃至信初發究竟智. 斷滅

相品入無明海隨緣動轉. 是故名爲本覺

中     欄

般若. 於是總持及諸大衆聞此語已. 覺知

諸法一相一體. 亦無一相亦無一體. 亦空

無言空無言亦空. 而諸法性亦是實相亦是

常住. 亦是決定亦是實有故. 自此已下別釋

散說顯示因緣. 此義云何者卽是總問. 以一

切心識之相皆是無明者. 卽是總答. 所謂種

種諸戱論識. 發起種種諸攀緣量. 慮知一切

無量境界. 或著一切境界之相不捨離者.

皆是無明之氣分故. 卽是成立上中所說破

滅二義. 自此已下顯示斷非斷之差別. 此中

無明當定可斷耶. 當不可斷耶. 此格所疑.

若可斷者. 本覺之心亦當可斷. 何以故. 無明

染法本覺性智. 俱行俱轉不相捨離. 譬如眠

士夫及與悟士夫. 俱行俱轉不相離故. 亦

不可言斬眠□時悟士不傷. 相續一故. 亦

不可說得悟士時眠士空無. 相續同故. 若

言異者. 過失太故. 若不可斷者. 自性淸淨

心常爲無明覆輪轉五道無出離時. 是故

若言不可斷者. 過失亦太如是無明亦

可斷除. 亦不斷除. 此義云何.  無明本覺有

二義故. 云何爲二. 一者同體同相義. 二者

異體異相義. 言同義者. 一切諸法皆是理

故. 言異義者. 一切諸法功德過患各差別

故. 若據初門不可斷除. 若據後門亦可

斷除. 諸法無行契經中作如是說

貪欲是涅槃    □癡亦如是

如是三事中    有無量佛道

見非見一相    著不著亦然

此無佛無法    知此名世智

下      欄

本智契經中作如是說

根本無明闇    其力最大故

能障一切智    令得不自住

斷須般若劍    飾須功德寶

無明海漸竭    法身山徐顯

如本 無明之相不離覺性非可壞非不

可壞故. 自此已下顯示喩說. 大海者喩阿

梨耶識. 此識有二種義. 廣大圓滿如大海

故. 水者喩本覺心. 自性淸淨心顯了明白.

如淨水故. 風者喩根本無明. 根本不覺能

起動轉慮知之識. 如彼風故. 波動者喩諸

戱論識. 如是諸識遷動流轉. 往來無常如

海波故. 水相風相不相捨離者. 喩眞妄相

資俱行合轉. 謂本覺心不自起故. 當資無

明之力方得而起. 根本無明不自轉故. 要

因眞心之力. 方得而轉如水不自作波浪

故. 當因風之力方得作波. 風不自現動

相故. 要資彼水方得而現動轉相故. 而水

非動性者. 喩本覺心離有爲相. 譯本覺眞心

從本已來. 遠離動念解脫結縛. 體性淸淨

相用自在. 而不守自性故. 隨無明之緣作

種種相. 如水非動性而不守自性故. 隨風

之緣作種種波故. 若風止滅動相則滅者.

喩根本無明滅戱論諸識皆滅無餘. 本覺斷

障先對治根本無明. 後對治慮知攀緣之諸

識故. 濕性不壞者. 喩本覺之智離斷滅法

故. 謂無明滅諸識皆盡. 本覺眞心無有壞

滅. 如彼風滅諸波皆息而淸白水終不壞滅

故. 自此已下顯示合說. 如其次第應配屬